**মুহম্মদ আবদুল হাই** (২৬ নভেম্বর ১৯১৯ মুর্শিদাবাদ, পশ্চিমবঙ্গ - ৩ জুন ১৯৬৯) বাংলা ভাষার প্রধানতম ধ্বনিবিজ্ঞানী, শিক্ষাবিদ ও সাহিত্যিক। বাংলা ভাষার ব্যাকরণকে সর্বোচ্চ সহজ সরলভাবে উদ্ভাসিত করেন। শিক্ষাক্ষেত্রে অবদান রাখায় বাংলাদেশ সরকার তাঁকে ১৯৯৬ সালে বাংলাদেশের দ্বিতীয় বেসামরিক সম্মান একুশে পদক প্রদান করে।

জন্ম ও পরিবার
-------------

তিনি ১৯১৯ সালের ২৬শে নভেম্বর পশ্চিমবঙ্গের মুর্শিদাবাদ জেলার রাণীনগর থানার মরিচা গ্রামে জন্মগ্রহণ করেন। তার বাবার নাম আবদুল গণি, মায়ের নাম ময়মুন্নেসা খাতুন। বাবা আবদুল গণি রাজশাহীর পোরেশা গ্রামে 'সাহু' পরিবারে শিক্ষকতা ও ইমামতি করতেন।

শিক্ষাজীবন
----------

মুহম্মদ আবদুল হাই তার জন্মস্থল মরিচা গ্রামের কাছেই অবস্থিত বর্ধনপুর জুনিয়র মাদ্রাসায় লেখাপড়া শুরু করেন এবং ১৯৩২ সালে কৃতিত্বের সাথে মাদ্রাসা সমাপ্ত রাজশাহী হাই মাদ্রাসায় ভর্তি হন। রাজশাহীতে তিনি বড় ভাই আবদুল আজিজের কাছে থাকতেন। ১৯৩৬ সালে উচ্চ মাদ্রাসা প্রবেশিকা পরীক্ষায় প্রথম বিভাগে পঞ্চম স্থান অধিকার করেন এবং ঢাকা ইসলামিক ইন্টারমিডিয়েট কলেজে ভর্তি হন। ১৯৩৮ সালে ইন্টারমিডিয়েট পরীক্ষা দেন এবং প্রথম বিভাগে ষষ্ঠ স্থান লাভ করেন। আবদুল হাই ডক্টর মুহম্মদ শহীদুল্লাহর প্রেরণায় ১৯৩৮ সালে ঢাকা বিশ্ববিদ্যালয়ের বাংলা বিভাগে প্রথম বর্ষ অনার্স শ্রেণিতে ভর্তি হন। ১৯৪১ সালে বিএ অনার্স পরীক্ষায় প্রথম শ্রেণিতে দ্বিতীয় এবং ১৯৪২ সালে এমএ পরীক্ষায় প্রথম শ্রেণিতে প্রথম হন। তিনিই ঢাকা বিশ্ববিদ্যালয়ের প্রথম মুসলিম ছাত্র, যিনি বিএ ও এমএ উভয় পরীক্ষায় প্রথম শ্রেণিতে উত্তীর্ণ হয়েছিলেন। ১৯৩৬ সালের ২৮ শে ডিসেম্বর ছাত্রাবস্থাতেই ১৭ বছর বয়সে মরিচা গ্রামের আনিসা বেগমের সাথে তার বিয়ে হয়। তাদের ঘরে তিনটি ছেলে ও পাঁচটি মেয়ে হয়।

কর্মজীবন
--------

ঢাকা ইসলামিক ইন্টারমিডিয়েট কলেজে এক মাস শিক্ষকতা করার মাধ্যমে মুহম্মদ আবদুল হাইয়ের কর্মজীবনের শুরু। এরপর বেঙ্গল জুনিয়র এডুকেশন সার্ভিসে বাংলার লেকচারার পদে যোগ দেন এবং ঢাকা, চট্টগ্রাম ও কৃষ্ণনগর সরকারি মহাবিদ্যালয়ে অধ্যাপনা করেন। পাকিস্তান প্রতিষ্ঠার পর ১৯৪৭ সালের ১১ই সেপ্টেম্বর তিনি রাজশাহী সরকারী কলেজে লেকচারার হয়ে চলে আসেন।

১৯৪৯ সালের ২রা মার্চ হাই ঢাকা বিশ্ববিদ্যালয়ে বাংলা বিভাগে প্রভাষক পদে যোগ দেন। ১৯৫০ সালের ১৮ই সেপ্টেম্বর তিনি লন্ডন বিশ্ববিদ্যালয়ের স্কুল অভ ওরিয়েন্টাল অ্যান্ড আফ্রিকান স্টাডিজে ভাষাতত্ত্বে গবেষণার জন্য যান। সেখানে অধ্যাপক জে আর ফার্থের নির্দেশনায় *এ ফোনেটিক এন্ড ফোনোলোজিক্যাল স্টাডি অব নেইজালস অ্যান্ড নেইজালাইজেশন ইন বেঙ্গলি* (*বাংলায় নাসিকা ও নাসিকাকরণের স্বরবিষয়ক ও শব্দ-বিদ্যাগত গবেষণা*) শীর্ষক অভিসন্দর্ভ রচনা করেন এবং ১৯৫২ সালে ডিস্টিংশনসহ এমএ ডিগ্রী লাভ করেন। ১৯৫২ সালের ফেব্রুয়ারি মাসে ঢাকা বিশ্ববিদ্যালয়ের বাংলা ও সংস্কৃত বিভাগে প্রভাষক পদে ফিরে আসেন। ১৯৫৪ সালের ১৬ই নভেম্বর তিনি বিভাগের রিডার বা সহযোগী অধ্যাপক ও অধ্যক্ষ পদে নিযুক্ত হন। ১৯৬২ সালে মাত্র ৪৩ বছর বয়সে রিডার থেকে প্রফেসর পদে তার উন্নতি ঘটে। মৃত্যুর আগ পর্যন্ত তিনি বিভাগের অধ্যক্ষ ছিলেন।

প্রকাশিত গ্রন্থাদি
------------------

* *সাহিত্য ও সংস্কৃতি* (১৯৫৪)
* *বিলাতে সাড়ে সাত শ' দিন* (১৯৫৮)
* *তোষামোদ ও রাজনীতির ভাষা* (১৯৫৯)
* *ভাষা ও সাহিত্য* (১৯৬০)
* এ ফোনেটিক এন্ড ফোনোলোজিক্যাল স্টাডি অব নেইজালস অ্যান্ড নেইজালাইজেশন ইন বেঙ্গলি [*বাংলায় নাসিকা ও নাসিকাকরণের স্বরবিষয়ক ও শব্দ-বিদ্যাগত গবেষণা*] (১৯৬০)
* *ধ্বনিবিজ্ঞান ও বাংলা ধ্বনিতত্ত্ব* (১৯৬৪)
* *বাংলা সাহিত্যের ইতিবৃত্ত* (সৈয়দ আলী আহসান সহযোগে) (১৯৬৮)

মৃত্যু
------

ভিজিটিং প্রফেসর হিসেবে দশ মাসের মেয়াদে ১৯৬৮ সালের ১ সেপ্টেম্বর আমেরিকার মিশৌরি বিশ্ববিদ্যালয়ে গমন করেন। কিন্তু এ যাত্রা তার জন্য সুখকর হয়নি। পাকিস্তানের সামরিক শাসনের অস্বস্তিকর রাজনৈতিক পরিস্থিতির সুযোগ নিয়ে একটি কুচক্রী মহল তার বিরুদ্ধে ষড়যন্ত্র শুরু করে। সাহিত্য পত্রিকা প্রকাশে অর্থ আত্মসাতের অভিযোগ তুলে তখনকার পত্র-পত্রিকায় নানা কুৎসা ছড়ানো হচ্ছিল। কতক পরিচিত মুখ নেপথ্যে থেকে ইন্ধন জুগিয়েছিলেন। সংবাদ পেয়ে অধ্যাপক আবদুল হাই বিচলিত হয়ে পড়েন এবং কাজ অসমাপ্ত রেখে দেশে ফিরে আসেন। তার মতো অত্যন্ত ভদ্র ও শান্ত প্রকৃতির মানুষের কাছে বিষয়টি বজ্রপাততুল্য মনে হয়েছিল। তিনি অনেকের সাহায্য-সহযোগিতা চেয়েও পাননি। এতে তিনি অত্যন্ত নিঃসঙ্গ বোধ করেন এবং মানসিকভাবে ভেঙে পড়েন। মনের এরূপ অবস্থায় ১৯৬৯ সালের ৩ জুন মধ্য-দুপুরে ঢাকা শহরে চলন্ত ট্রেনের ধাক্কায় আহত হয়ে তিনি লোকান্তরিত হন। তার মৃত্যুর কারণ আত্মহত্যা না অপঘাত­ এ নিয়ে বিতর্ক রয়েছে। তবে তার অকাল মৃত্যু সমাজ সহজভাবে মেনে নেয়নি। অনেকেই তার মৃত্যুর জন্য বৈরী সামাজিক প্রতিবেশকে দায়ী করেছে। তার মৃত্যুর খবর ছড়িয়ে পড়ার সাথে সাথে বিশ্ববিদ্যালয়ের কোয়ার্টারে যেভাবে মানুষের ঢল নেমেছিল, এটি তার প্রতি দেশের অগণিত সাধারণ মানুষের নিখাদ শ্রদ্ধার স্বীকৃতি। ঢাকার আজিমপুর গোরস্থানে তাকে দাফন করা হয়।

সম্মাননা
--------

প্রবন্ধ ও গবেষণামূলক গ্রন্থ প্রণয়নের জন্য ১৯৬১ সালে বাংলা একাডেমি পুরস্কার লাভ করেন।

তথ্যসূত্র
---------

1. ↑  ওয়াকিল আহমদ (২০১২)। "হাই, মুহম্মদ আবদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "দৈনিক আজাদী"। ১৯ মে ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৯।
3. ↑  *বাংলা একাডেমী চরিতাভিধান*, সম্পাদকঃ সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ২৯৫-৬
4. ↑  "পুরস্কারপ্রাপ্ত লেখক তালিকা"। *banglaacademy.org.bd*। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।

বহিঃসংযোগ
---------

* রকমারি ডট কমে মুহম্মদ আবদুল হাইয়ের বই

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
	+ 2
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |

| * দে
* স
প্রবন্ধ ও গবেষণায় বাংলা একাডেমি সাহিত্য পুরস্কার |
| --- |
| ১৯৬০–১৯৬৯ | 
* মুহাম্মদ আবদুল্লাহ-হিল কাফি (১৯৬০)
* মুহম্মদ আবদুল হাই (১৯৬১)
* আকবর আলী (১৯৬২)
* আবদুল কাদির (১৯৬৩)
* মুহম্মদ এনামুল হক (১৯৬৪)
* মোহাম্মদ মনসুরউদ্দীন (১৯৬৫)
* কাজী মোতাহার হোসেন (১৯৬৬)
* মযহারুল ইসলাম (১৯৬৭)
* আহমদ শরীফ (১৯৬৮)
* নীলিমা ইব্রাহিম (১৯৬৯)

 |  |
| ১৯৭০–১৯৭৯ | 
* আনিসুজ্জামান (১৯৭০)
* মোফাজ্জল হায়দার চৌধুরী (১৯৭১)
* বদরুদ্দীন উমর (১৯৭২)
* সৈয়দ মুর্তাজা আলী (১৯৭৩)
* মোবাশ্বের আলী (১৯৭৪)
* আলী আহমদ (১৯৭৫)
* মোহাম্মদ সিরাজুদ্দীন কাসিমপুরী (১৯৭৬)
* মমতাজুর রহমান তরফদার (১৯৭৭)
* সিরাজুল ইসলাম চৌধুরী (১৯৭৮)
* আহমদ রফিক (১৯৭৯)

 |
| ১৯৮০–১৯৮৯ | 
* আবু মহামেদ হবিবুল্লাহ (১৯৮০)
* আবুল কাসেম ফজলুল হক (১৯৮১)
* আবদুল মান্নান সৈয়দ (১৯৮১)
* গোলাম মুরশিদ (১৯৮২)
* মুস্তাফা নূরউল ইসলাম (১৯৮২)
* শাহ আবুল হাসনাৎ মোহাম্মদ ইসমাইল (১৯৮৩)
* আবদুল জব্বার (১৯৮৩)
* মুহাম্মদ হাবিবুর রহমান (১৯৮৪)
* রফিকুল ইসলাম (১৯৮৪)

 |
| ২০০০–২০০৯ | 
* শামসুজ্জামান খান (২০০১)
* মোবারক হোসেন খান (২০০২)
* সাঈদ-উর-রহমান (২০০৩)
* আসাদ্দর আলী (২০০৪)
* আবুল কালাম মোহাম্মদ যাকারিয়া (২০০৫)
* আলী আনোয়ার (২০০৬)
* যতীন সরকার (২০০৭)
* করুণাময় গোস্বামী (২০০৮)
* আবুল আহসান চৌধুরী (২০০৯)

 |
| ২০১০–২০১৯ | 
* খান সারওয়ার মুরশিদ (২০১০)
* প্রবন্ধ: আবদুল্লাহ আবু সায়ীদ, গবেষণা: বিশ্বজিৎ ঘোষ (২০১১)
* প্রবন্ধ: সনৎ কুমার সাহা, গবেষণা: খোন্দকার সিরাজুল হক (২০১২)
* প্রবন্ধ: মফিদুল হক, গবেষণা: জামিল চৌধুরী ও প্রভাংশু ত্রিপুরা (২০১৩)
* প্রবন্ধ: শান্তনু কায়সার, গবেষণা: ভূঁইয়া ইকবাল (২০১৪)
* প্রবন্ধ: আবুল মোমেন ও আতিউর রহমান, গবেষণা: মনিরুজ্জামান (২০১৫)
* মোরশেদ শফিউল হাসান (২০১৬)
* প্রবন্ধ: মাহবুবুল হক, গবেষণা: রফিকউল্লাহ্ খান (২০১৭)
* সৈয়দ মোহাম্মদ শাহেদ (২০১৮)
* প্রবন্ধ: স্বরোচিষ সরকার, গবেষণা: রফিকুল ইসলাম (২০১৯)

 |
| ২০২০–২০২৯ | 
* প্রবন্ধ ও গবেষণা: বেগম আকতার কামাল (২০২০)
* প্রবন্ধ ও গবেষণা: হোসেনউদ্দীন হোসেন (২০২১)
* প্রবন্ধ ও গবেষণা: মাসুদুজ্জামান (২০২২)
* প্রবন্ধ ও গবেষণা: জুলফিকার মতিন (২০২৩)

 |

| * দে
* স
একুশে পদক বিজয়ী ১৯৯৬ |
| --- |
| ভাষা ও সাহিত্য | 
* হাসনাত আব্দুল হাই
* রাহাত খান

 |  |
| শিক্ষা | 
* মুহম্মদ আবদুল হাই
* সিরাজুল ইসলাম চৌধুরী
* মোহাম্মদ শাহজাহান

 |
| শিল্পকলা | 
* ফিরোজ সাঁই (মরণোত্তর, সঙ্গীত)

 |
| সাংবাদিকতা | 
* মোহাম্মদ কামরুজ্জামান

 |
| 
একুশে পদক বিজয়ী
১৯৯১
১৯৯২
১৯৯৩
১৯৯৪
১৯৯৫
**১৯৯৬** 
১৯৯৭
১৯৯৮
১৯৯৯
২০০০
২০০১
 |